nibzard/narodne-novine-full-text-markdown huggingface dataset:
## Rješenje o dodjeli naziva "Referentni centar Ministarstva zdravlja za kozultativnu psihijatriju" Klinici za psihijatriju Kliničkog bolničkog centra "Sestre milosrdnice", Zagreb

### NN 44/2012 (18.4.2012.), Rješenje o dodjeli naziva "Referentni centar Ministarstva zdravlja za kozultativnu psihijatriju" Klinici za psihijatriju Kliničkog bolničkog centra "Sestre milosrdnice", Zagreb

MINISTARSTVO ZDRAVLJA

1112

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka I . Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra »Sestre milosrdnice« Zagreb, dodjeljuje se naziv »Referentni centar Ministarstva zdravlja za konzultativnu psihijatriju« na vrijeme od pet godina.

2. Klinika za psihijatriju Kliničkog bolničkog centra »Sestre milosrdnice« Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za konzultativnu psihijatriju«.

3. »Referentni centar Ministarstva zdravlja za konzultativnu psihijatriju« Klinike za psihijatriju Kliničkog bolničkog centra »Sestre milosrdnice« Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/10-01/10

Urbroj: 534-07-l-2/5-12-15

Zagreb, 30. ožujka 2012.

Ministar
prof. dr. sc. Rajko Ostojić, dr. med., v. r.

Rješenje, NN 44/2012-1112
## Rješenje o dodjeli naziva "Referentni centar Ministarstva zdravlja za arterijsku hipertenziju" Zavodu za nefrologiju, arterijsku hipertenziju i dijalizu Klinike za unutarnje bolesti Kliničkog bolničkog centra Zagreb

### NN 44/2012 (18.4.2012.), Rješenje o dodjeli naziva "Referentni centar Ministarstva zdravlja za arterijsku hipertenziju" Zavodu za nefrologiju, arterijsku hipertenziju i dijalizu Klinike za unutarnje bolesti Kliničkog bolničkog centra Zagreb

MINISTARSTVO ZDRAVLJA

1113

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1 . Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za nefrologiju, arterijsku hipertenziju i dijalizu Klinike za unutarnje bolesti Kliničkog bolničkog centra Zagreb, dodjeljuje se naziv »Referentni centar Ministarstva zdravlja za arterijsku hipertenziju« na vrijeme od pet godina.

2. Zavod za nefrologiju, arterijsku hipertenziju i dijalizu Klinike za unutarnje bolesti Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za arterijsku hipertenziju«.

3. »Referentni centar Ministarstva zdravlja za arterijsku hipertenziju« Zavoda za nefrologiju, arterijsku hipertenziju i dijalizu Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/06

Urbroj: 534-07-1-2/5-12-16

Zagreb, 30. ožujka 2012.

Ministar
prof. dr. sc. Rajko Ostojić, dr. med., v. r.

Rješenje, NN 44/2012-1113
## Rješenje o ukidanju Rješenja o obnovi naziva "Referentni centar Ministarstva zdravstva i socijalne skrbi za kopjuteriziranu ORL kirurgiju i telekirurgiju" Klinici za bolesti uha, nosa i grla Kliničkog bolničkog centra Zagreb

### NN 44/2012 (18.4.2012.), Rješenje o ukidanju Rješenja o obnovi naziva "Referentni centar Ministarstva zdravstva i socijalne skrbi za kopjuteriziranu ORL kirurgiju i telekirurgiju" Klinici za bolesti uha, nosa i grla Kliničkog bolničkog centra Zagreb

MINISTARSTVO ZDRAVLJA

1114

Ministar zdravlja na temelju članka 96. stavka 1. Zakona o općem upravnom postupku (»Narodne novine« broj 47/09 i 61/11), članka 112. Zakona o zdravstvenoj zaštiti (»Narodne novine« broj 150/08 71/10, 139/10, 22/11, 84/11, 154/11 i 12/12) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, donosi

RJEŠENJE

Ukida se rješenje Ministarstva zdravstva i socijalne skrbi klasa: UP/I-510-01/06-01/30, urbroj: 534-07-02/7-07-15 od 22. studenog 2007. godine o obnovi naziva »Referentni centar Ministarstva zdravstva i socijalne skrbi za kompjuteriziranu ORL kirurgiju i telekirurgiju« Klinici za bolesti uha, nosa i grla Kliničkog bolničkog centra Zagreb, Šalata 2.

Klasa: UP/I-510-01/06-01/30

Urbroj: 534-07-1-2/5-12-26

Zagreb, 2. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 44/2012-1114
## Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za forenzičnu psihijatriju" Centru za forenzičnu psihijatriju Klinike za psihijatriju Vrapče, Zagreb

### NN 44/2012 (18.4.2012.), Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za forenzičnu psihijatriju" Centru za forenzičnu psihijatriju Klinike za psihijatriju Vrapče, Zagreb

MINISTARSTVO ZDRAVLJA

1115

Ministar zdravlja Republike Hrvatske na temelju članka 96. stavka 1. Zakona o općem upravnom postupku (»Narodne novine« broj 47/09 i 61/11), članka 112. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, donosi

RJEŠENJE

Ukida se rješenje Ministarstva zdravstva i socijalne skrbi klasa: UP/I-510-01/06-01/7, urbroj: 534-07-02/7-05-7 od 24. ožujka 2006. godine o dodjeli naziva »Referentni centar Ministarstva zdravstva i socijalne skrbi za forenzičnu psihijatriju« Centru za forenzičnu psihijatriju Klinike za psihijatriju Vrapče, Zagreb, Bolnička cesta 32.

Klasa: UP/I-510-01/11-01/11

Urbroj: 534-07-1-2/5-12-7

Zagreb, 2. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 44/2012-1115
## Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za maksilofacijalnu traumatologiju" Odjelu za maksilofacijlnu traumatologiju Klinike za kirurgiju lica, čeljusti i usta Kliničke bolnice Dubrava, Zagreb

### NN 44/2012 (18.4.2012.), Rješenje o ukidanju Rješenja o dodjeli naziva "Referentni centar Ministarstva zdravstva i socijalne skrbi za maksilofacijalnu traumatologiju" Odjelu za maksilofacijlnu traumatologiju Klinike za kirurgiju lica, čeljusti i usta Kliničke bolnice Dubrava, Zagreb

MINISTARSTVO ZDRAVLJA

1116

Ministar zdravlja Republike Hrvatske na temelju članka 96. stavka 1. Zakona o općem upravnom postupku (»Narodne novine« broj 47/09), članka 112. Zakona o zdravstvenoj zaštiti (»Narodne novine« broj 150/08 71/10, 139/10, 22/11, 84/11, 154/11 i 12/12) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, donosi

RJEŠENJE

Ukida se rješenje Ministarstva zdravstva i socijalne skrbi klasa: UP/I-510-01/02-01/9, urbroj: 534-06-02/7-05-17 od 13. siječnja 2006. godine o dodjeli naziva »Referentni centar Ministarstva zdravstva i socijalne skrbi za maksilofacijalnu traumatologiju« Odjelu za maksilofacijalnu traumatologiju Klinike za kirurgiju lica, čeljusti i usta Kliničke bolnice Dubrava Zagreb.

Klasa: UP/I-510-01/11-01/02

Urbroj: 534-07-1-2/5-12-9

Zagreb, 2. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 44/2012-1116
## Rješenje Agencije za zaštitu tržišnog natjecanja klasa: UP/I-030-02/2011-02/007 od 14. veljače 2012.

### NN 44/2012 (18.4.2012.), Rješenje Agencije za zaštitu tržišnog natjecanja klasa: UP/I-030-02/2011-02/007 od 14. veljače 2012.

AGENCIJA ZA ZAŠTITU TRŽIŠNOG NATJECANJA

1117

Agencija za zaštitu tržišnog natjecanja na temelju članka 22. stavka 7. točke 1., članka 31. i članka 58. stavka 1. točke 5. Zakona o zaštiti tržišnog natjecanja (»Narodne novine«, broj 79/09), u upravnoj stvari ocjene dopuštenosti koncentracije poduzetnika Agrokor d.d., sa sjedištem u Zagrebu, Trg Dražena Petrovića 3 i Roto Dinamic d.o.o., sa sjedištem u Zagrebu, Samoborska cesta 102, na temelju prijave namjere provedbe koncentracije koju je podnio poduzetnik Agrokor d.d., zastupan po zakonskom zastupniku Ivici Todoriću, predsjedniku Uprave, na temelju odluke Vijeća za zaštitu tržišnog natjecanja u sastavu: Mladen Cerovac, mag. iur., zamjenik predsjednice Vijeća, Milivoj Maršić, dipl. oec., Vesna Patrlj, dipl. iur. i dr. sc. Mirna Pavletić-Župić, članovi Vijeća, donesenoj na 99. sjednici, održanoj 14. veljače 2012., donosi

RJEŠENJE

I. Ocjenjuje se dopuštenom koncentracija poduzetnika koja nastaje stjecanjem kontrole poduzetnika Agrokor d.d., sa sjedištem u Zagrebu, Trg Dražena Petrovića 3, nad poduzetnikom Roto Dinamic d.o.o., sa sjedištem u Zagrebu, Samoborska cesta 102.

II. Poduzetnik Agrokor d.d. obveznik je plaćanja upravne pristojbe u iznosu od 150.000,00 kuna u korist Državnog proračuna Republike Hrvatske.

Rok izvršenja: 8 (osam) dana od dana dostave ovog rješenja.

III. Izreka ovog rješenja bit će objavljena u »Narodnim novinama«, a cjelokupno rješenje će biti objavljeno na internetskoj stranici Agencije.

Klasa: UP/I-030-02/2011-02/007

Urbroj: 580-06/64-2012-059

Zagreb, 14. veljače 2012.

Zamjenik predsjednice Vijeća
za zaštitu tržišnog natjecanja
Mladen Cerovac, mag. iur., v. r.

Rješenje, NN 44/2012-1117
## Indeks proizvođačkih cijena industrijskih proizvoda na domaćem tržištu u ožujku 2012.

### NN 44/2012 (18.4.2012.), Indeks proizvođačkih cijena industrijskih proizvoda na domaćem tržištu u ožujku 2012.

DRŽAVNI ZAVOD ZA STATISTIKU

1118

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2012.

Indeks proizvođačkih cijena industrijskih proizvoda na domaćem tržištu u ožujku 2012. u odnosu na veljaču 2012. iznosi 100,6.

Klasa: 954-02/12-01/08

Urbroj: 555-06-04-03-01/12-03

Zagreb, 13. travnja 2012.

Ravnatelj
dr. sc. Ivan Kovač, v. r.

Ostalo, NN 44/2012-1118
## Indeks potrošačkih cijena u ožujku 2012.

### NN 44/2012 (18.4.2012.), Indeks potrošačkih cijena u ožujku 2012.

DRŽAVNI ZAVOD ZA STATISTIKU

1119

Državni zavod za statistiku objavljuje

IDEKS

POTRŠAČKIH CIJENA U OŽUJKU 2012.

Indeks potrošačkih cijena u ožujku 2012. u odnosu na veljaču 2012. iznosi 101,5.

Klasa: 957-04/12-01/05

Urbroj: 555-09-07-12-2

Zagreb, 16. travnja 2012.

Ravnatelj
dr. sc. Ivan Kovač, v. r.

Ostalo, NN 44/2012-1119
## Ispravak Pravilnika o načinu i uvjetima pristupa i zajedničkog korištenja elektroničke komunikacijske infrastrukture i druge povezane opreme

### NN 44/2012 (18.4.2012.), Ispravak Pravilnika o načinu i uvjetima pristupa i zajedničkog korištenja elektroničke komunikacijske infrastrukture i druge povezane opreme

HRVATSKA AGENCIJA ZA POŠTU I ELEKTRONIČKE KOMUNIKACIJE

1120

Nakon izvršenog uspoređivanja s izvornim tekstom utvrđena je pogreška u Pravilniku o načinu i uvjetima pristupa i zajedničkog korištenja elektroničke komunikacijske infrastrukture i druge povezane opreme, koji je objavljen u »Narodnim novinama« broj 136 od 28. studenoga 2011. godine te se daje

ISPRAVAK

PRAVILNIKA O NAČINU I UVJETIMA PRISTUPA I ZAJEDNIČKOG KORIŠTENJA ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME

U članku 6. stavku 7. tablica 9. ispravno glasi:

Tablica 9.

|  |  |
| --- | --- |
| Vanjski promjer kabela (mm) | Tip cijevi (max. vanjski promjer u mm) |
| ≤ 10,0 | MC 16/12\* (16) |
| ≤ 13,5 | PE 20 (20) |
| ≤ 18,0 | PE 25 (25) |
| ≤ 25,0 | PE 32 (32) |

\* MC = mikrocijev

Klasa: 011-02/11-02/12

Urbroj: 376-10/ZM-12-5 (JŠ)

Zagreb, 10. travnja 2012.

Predsjednik Vijeća
Miljenko Krvišek, dipl. ing. el., v. r.

Ostalo, NN 44/2012-1120
## Pravilnik o izmjenama Pravilnika o utvrđivanju zdravstvene sposobnosti za vojnu službu

### NN 45/2012 (20.4.2012.), Pravilnik o izmjenama Pravilnika o utvrđivanju zdravstvene sposobnosti za vojnu službu

MINISTARSTVO OBRANE

1121

Na temelju članka 45. stavka 5. Zakona o službi u Oružanim snagama Republike Hrvatske (»Narodne novine«, broj 33/02, 58/02, 175/03, 136/04, 76/08, 88/09 i 124/09) ministar obrane uz suglasnost ministra zdravlja donosi

PRAVILNIK

O IZMJENI PRAVILNIKA O UTVRĐIVANJU ZDRAVSTVENE SPOSOBNOSTI ZA VOJNU SLUŽBU

Članak 1.

U Pravilniku o utvrđivanju zdravstvene sposobnosti za vojnu službu (»Narodne novine«, broj 127/10, 29/12 i 31/12) u Prilogu broj 5. POPIS BOLESTI I SRODNIH ZDRAVSTVENIH PROBLEMA u dijelu UPUTE ZA DONOŠENJE OCJENE ZDRAVSTVENE SPOSOBNOSTI, točka Ad 174. mijenja se i glasi:

»Ad 174. Pod višestrukim oštećenjem zdravlja podrazumijeva se oštećenje dva ili više organskih sustava, organa i/ili osjetila ocijenjeno ocjenom 3, ovisno o dužnostima i ustrojbenom mjestu.

Djelatne vojne osobe kojima je rješenjem nadležnog tijela priznato pravo na invalidsku mirovinu zbog profesionalne nesposobnosti za rad po bilo kojoj osnovi, ocjenjuju se ocjenom 1.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 023-03/11-04/18

Urbroj: 512-01-12-16

Zagreb, 17. travnja 2012.

Ministar
Ante Kotromanović, v. r.

Pravilnik, NN 45/2012-1121
## Rješenje klasa: UP/I-115-01/12-04/09, urbroj: 524-08-03/2-12-4 od 4. travnja 2012. za Centar za zaštitu na radu d.o.o. iz Svetog Križa Začretje

### NN 45/2012 (20.4.2012.), Rješenje klasa: UP/I-115-01/12-04/09, urbroj: 524-08-03/2-12-4 od 4. travnja 2012. za Centar za zaštitu na radu d.o.o. iz Svetog Križa Začretje

MINISTARSTVO RADA I MIROVINSKOGA SUSTAVA

1123

Na zahtjev CENTAR ZA ZAŠTITU NA RADU d.o.o. iz Svetog Križa Začretje, Trg hrvatske kraljice Jelene 12, OIB: 36430717123, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

CENTAR ZA ZAŠTITU NA RADU d.o.o. iz Svetog Križa Začretje, Trg hrvatske kraljice Jelene 12, OIB: 36430717123, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/12-04/09

Urbroj: 524-08-03/2-12-4

Zagreb, 4. travnja 2012.

Ministar
prof. dr. sc. Mirando Mrsić, dr. med., v. r.

Rješenje, NN 45/2012-1123
## Rješenje klasa: UP/I-115-01/12-04/07, urbroj: 524-08-03/2-12-4 od 11. travnja 2012. za Zaštitu atest d.o.o. iz Zagreba

### NN 45/2012 (20.4.2012.), Rješenje klasa: UP/I-115-01/12-04/07, urbroj: 524-08-03/2-12-4 od 11. travnja 2012. za Zaštitu atest d.o.o. iz Zagreba

MINISTARSTVO RADA I MIROVINSKOGA SUSTAVA

1124

Na zahtjev ZAŠTITA ATEST d.o.o. iz Zagreba, Sv. Mateja 124, OIB: 72702911449, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

ZAŠTITA ATEST d.o.o. iz Zagreba, Sv. Mateja 124, OIB: 72702911449, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/12-04/07

Urbroj: 524-08-03/2-12-4

Zagreb, 11. travnja 2012.

Ministar
prof. dr. sc. Mirando Mrsić, dr. med., v. r.

Rješenje, NN 45/2012-1124
## Pravilnik o izmjenama i dopunama Pravilnika o provedbi mjere potpore za organizaciju manifestacija

### NN 45/2012 (20.4.2012.), Pravilnik o izmjenama i dopunama Pravilnika o provedbi mjere potpore za organizaciju manifestacija

MINISTARSTVO POLJOPRIVREDE

1125

Na temelju članka 60a. stavka 4. Zakona o državnoj potpori poljoprivredi i ruralnom razvoju (»Narodne novine« 92/10, 127/10, 124/11), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROVEDBI MJERE POTPORE ZA ORGANIZACIJU MANIFESTACIJA

Članak 1.

U Pravilniku o provedbi mjere potpore za organizaciju manifestacija (»Narodne novine« broj 18/12) u članku 3. stavku 1., točka 2. mijenja se i glasi:

»2. za gospodarske manifestacije – općine, gradovi, županije, Grad Zagreb, županijske razvojne agencije, udruge, zadružni savezi, savezi udruga, Hrvatska poljoprivredna komora, Hrvatska gospodarska komora, Hrvatska obrtnička komora, trgovačka društva – konzultantske tvrtke registrirane za organizaciju sajmova, izložbi i dražbi.«

Članak 2.

Iza članka13. dodaje se članak 13.a koji glasi:

»13.a

(1) Iznimno u 2012. godini za manifestacije održane do 10. travnja 2012., Korisnik do 30. lipnja 2012. godine istovremeno:

1. dostavlja popunjen obrazac Prijave iz članka 7. ovoga Pravilnika i

2. podnosi Zahtjev iz članka 8. ovoga Pravilnika.

(2) Iznimno u 2012. godini za gospodarske manifestacije održane do 31. svibnja 2012., a kojima je organizator općina, Korisnik do 30. lipnja 2012. godine istovremeno:

1. dostavlja popunjen obrazac Prijave iz članka 7. ovog Pravilnika i

2. podnosi Zahtjev iz članka 8. ovoga Pravilnika.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/10

Urbroj: 525-08/0466-12-3

Zagreb, 11. travnja 2012.

Ministar
Tihomir Jakovina, v. r.

Pravilnik, NN 45/2012-1125
## Pravilnik o dopuni Pravilnika o gospodarenju otpadnim uljima

### NN 45/2012 (20.4.2012.), Pravilnik o dopuni Pravilnika o gospodarenju otpadnim uljima

MINISTARSTVO ZAŠTITE OKOLIŠA I PRIRODE

1127

Na temelju članka 104. stavka 1. točke 3. alineje 7. Zakona o otpadu (»Narodne novine«, broj 178/04, 111/06, 60/08 i 87/09), ministrica zaštite okoliša i prirode, donosi

PRAVILNIK

O DOPUNI PRAVILNIKA O GOSPODARENJU OTPADNIM ULJIMA

Članak 1.

U Pravilniku o gospodarenju otpadnim uljima (»Narodne novine«, broj 124/06, 121/08, 31/09, 156/09, 91/11) iza članka 4. dodaje se članak 4.a, koji glasi:

»Članak 4.a

Radi osiguranja kontinuiteta gospodarenja otpadnim uljima, a u slučaju da je istekao ugovor za ovlaštenog sakupljača, Fond će s ovlaštenim sakupljačem kojem je istekao ugovor sklopiti ugovor za obavljanje djelatnosti sakupljanja uz prethodnu suglasnost ministarstva.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 351-01/12-04/24

Urbroj: 517-12-1

Zagreb, 3. travnja 2012.

Ministrica
dr. sc. Mirela Holy, v. r.

Pravilnik, NN 45/2012-1127
## Pravilnik o dopuni Pravilnika o gospodarenju otpadnim baterijama i akumulatorima

### NN 45/2012 (20.4.2012.), Pravilnik o dopuni Pravilnika o gospodarenju otpadnim baterijama i akumulatorima

MINISTARSTVO ZAŠTITE OKOLIŠA I PRIRODE

1128

Na temelju članka 104. stavka 1. točke 3. alineje 4. Zakona o otpadu (»Narodne novine«, broj 178/04, 111/06, 60/08 i 87/09), ministrica zaštite okoliša i prirode, donosi

PRAVILNIK

O DOPUNI PRAVILNIKA O GOSPODARENJU OTPADNIM BATERIJAMA I AKUMULATORIMA

Članak 1.

U Pravilniku o gospodarenju otpadnim baterijama i akumulatorima (»Narodne novine«, broj 133/06, 31/09, 156/09) iza članka 18. dodaje se članak 18.a, koji glasi:

»Članak 18.a

Radi osiguranja kontinuiteta gospodarenja otpadnim baterijama i akumulatorima, a u slučaju da je istekao ugovor za ovlaštenog sakupljača, Fond će s ovlaštenim sakupljačem kojem je istekao ugovor sklopiti ugovor za obavljanje djelatnosti sakupljanja uz prethodnu suglasnost ministarstva.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 351-01/12-04/23

Urbroj: 517-12-1

Zagrebu, 3. travnja 2012.

Ministrica
dr. sc. Mirela Holy, v. r.

Pravilnik, NN 45/2012-1128
## Rješenje o verifikaciji i dodjeli naziva "Referentni centar Ministarstva zdravlja za metaboličke bolesti kostiju" Zavodu za endokrinologiju i metabolizam Klinike za unutrašnje bolesti Kliničkog bolničkog centra Zagreb

### NN 45/2012 (20.4.2012.), Rješenje o verifikaciji i dodjeli naziva "Referentni centar Ministarstva zdravlja za metaboličke bolesti kostiju" Zavodu za endokrinologiju i metabolizam Klinike za unutrašnje bolesti Kliničkog bolničkog centra Zagreb

MINISTARSTVO ZDRAVLJA

1129

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) na prijedlog Nacionalnog zdravstvenog vijeća Ministarstva zdravlja te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za endokrinologiju i metabolizam Klinike za unutrašnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za metaboličke bolesti kostiju« na vrijeme od pet godina.

2. Zavod za endokrinologiju i metabolizam Klinike za unutrašnje bolesti Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za metaboličke bolesti kostiju«.

3. »Referentni centar Ministarstva zdravlja za metaboličke bolesti kostiju« Zavoda za endokrinologiju i metabolizam Klinike za unutrašnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/08

Urbroj: 534-07-1-2/5-12-14

Zagreb, 10. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 45/2012-1129
## Rješenje o verifikaciji i dodjeli naziva "Referentni centar Ministarstva zdravlja za dijagnostiku i liječenje virusnog hepatitisa" Klinici za infektivne bolesti "Dr. Fran Mihaljević", Zagreb

### NN 45/2012 (20.4.2012.), Rješenje o verifikaciji i dodjeli naziva "Referentni centar Ministarstva zdravlja za dijagnostiku i liječenje virusnog hepatitisa" Klinici za infektivne bolesti "Dr. Fran Mihaljević", Zagreb

MINISTARSTVO ZDRAVLJA

1130

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za infektivne bolesti »Dr. Fran Mihaljević« Zagreb, verificira se i dodjeljuje naziv »Referentni centar Ministarstva zdravlja za dijagnostiku i liječenje virusnog hepatitisa« na vrijeme od pet godina.

2. Klinika za infektivne bolesti »Dr. Fran Mihaljević« Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za dijagnostiku i liječenje virusnog hepatitisa«.

3. »Referentni centar Ministarstva zdravlja za dijagnostiku i liječenje virusnog hepatitisa« Klinike za infektivne bolesti »Dr. Fran Mihaljević« Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/11-01/10

Urbroj: 534-07-1-2/5-12-13

Zagreb, 10. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 45/2012-1130
## Rješenje o verifikaciji i dodjeli naziva "Referentni centar Ministarstva zdravlja za kliničku biokemiju i molekularnu dijagnostiku Kliničkom zavodu za laboratorijsku dijagnostiku" Kliničkog bolničkog centra Zagreb

### NN 45/2012 (20.4.2012.), Rješenje o verifikaciji i dodjeli naziva "Referentni centar Ministarstva zdravlja za kliničku biokemiju i molekularnu dijagnostiku Kliničkom zavodu za laboratorijsku dijagnostiku" Kliničkog bolničkog centra Zagreb

MINISTARSTVO ZDRAVLJA

1131

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11 i 12/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1 . Zakona o općem upravnom postupku (»Narodne novine« broj 47/09), donosi

RJEŠENJE

1. Kliničkom zavodu za laboratorijsku dijagnostiku Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za kliničku biokemiju i molekularnu dijagnostiku« na vrijeme od pet godina.

2. Klinički zavod za laboratorijsku dijagnostiku Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za kliničku biokemiju i molekularnu dijagnostiku«.

3. »Referentni centar Ministarstva zdravlja za kliničku biokemiju i molekularnu dijagnostiku« Kliničkog zavoda za laboratorijsku dijagnostiku Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/10-01/28

Urbroj: 534-07-1-2/5-12-16

Zagreb, 10. travnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 45/2012-1131
## Odluka o iskazivanju povjerenja članu Vlade Republike Hrvatske

### NN 46/2012 (23.4.2012.), Odluka o iskazivanju povjerenja članu Vlade Republike Hrvatske

HRVATSKI SABOR

1140

Na temelju članka 110. Ustava Republike Hrvatske i članka 107. Poslovnika Hrvatskoga sabora, Hrvatski sabor na sjednici 18. travnja 2012., donio je

ODLUKU

O ISKAZIVANJU POVJERENJA ČLANU
VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske mr. sc. SINIŠI HAJDAŠU DONČIĆU, za obavljanje dužnosti ministra pomorstva, prometa i infrastrukture.

Klasa: 021-12/12-08/02
Zagreb, 18. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 46/2012-1140
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

### NN 46/2012 (23.4.2012.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1141

Na temelju članka 81. Ustava Republike Hrvatske i članka 13. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 18. travnja 2012., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Utvrđuje se da 13. travnja 2012. prestaje mirovanje zastupničkog mandata zastupnika ZLATKA KOMADINE i da zamjenica zastupnika ADA DAMJANAC 13. travnja 2012. prestaje obnašati zastupničku dužnost.

Klasa: 021-14/12-01/10
Zagreb, 18. travnja 2012.

HRVATSKI SABOR

Predsjednik
Hrvatskoga sabora
Boris Šprem, v. r.

Odluka, NN 46/2012-1141
## Uredba o dopunama Uredbe o uvjetima davanja koncesija za gospodarsko korištenje voda

### NN 46/2012 (23.4.2012.), Uredba o dopunama Uredbe o uvjetima davanja koncesija za gospodarsko korištenje voda

VLADA REPUBLIKE HRVATSKE

1142

Na temelju članka 170. Zakona o vodama (»Narodne novine«, br. 153/2009 i 130/2011), Vlada Republike Hrvatske je na sjednici održanoj 19. travnja 2012. godine donijela

UREDBU

O DOPUNAMA UREDBE O UVJETIMA DAVANJA KONCESIJA ZA GOSPODARSKO KORIŠTENJE VODA

Članak 1.

U Uredbi o uvjetima davanja koncesija za gospodarsko korištenje voda (»Narodne novine«, broj 89/2010), u članku 5. točki 8. iza riječi: »izvornom« dodaju se riječi: »ili u prerađenom«, a iza riječi: »obliku« dodaje se zarez i riječi: »u bocama ili drugoj ambalaži«.

Članak 2.

U članku 6. točki 8. iza riječi: »izvornom« dodaju se riječi: »ili u prerađenom«, a iza riječi: »obliku« dodaje se zarez i riječi: »u bocama ili drugoj ambalaži«.

U točki 9. na kraju teksta briše se točka i dodaju riječi: »ni veća od iznosa dvostruke godišnje naknade.«.

Članak 3.

Ova Uredba stupa na snagu danom objave u »Narodnim novinama«.

Klasa: 325-01/12-01/01
Urbroj: 5030125-12-1
Zagreb, 19. travnja 2012.

Predsjednik
Zoran Milanović, v. r.

Uredba, NN 46/2012-1142
## Rješenje o imenovanju ministra pomorstva, prometa i infrastrukture

### NN 46/2012 (23.4.2012.), Rješenje o imenovanju ministra pomorstva, prometa i infrastrukture

VLADA REPUBLIKE HRVATSKE

1146

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA POMORSTVA, PROMETA I INFRASTRUKTURE

Imenuje se mr. sc. SINIŠA HAJDAŠ DONČIĆ ministrom pomorstva, prometa i infrastrukture.

Klasa: 080-02/12-01/309

Urbroj: 5030115/1-12-03

Zagreb, 18. travnja 2012.

Predsjednik
Zoran Milanović, v. r.

Rješenje, NN 46/2012-1146
## Odluka o postavljanju Josipa Pare za izvanrednog i opunomoćenog veleposlanika Republike Hrvatske u Sjedinjenim Meksičkim Državama, sa sjedištem u Washingtonu

### NN 47/2012 (25.4.2012.), Odluka o postavljanju Josipa Pare za izvanrednog i opunomoćenog veleposlanika Republike Hrvatske u Sjedinjenim Meksičkim Državama, sa sjedištem u Washingtonu

PREDSJEDNIK REPUBLIKE HRVATSKE

1150

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-
-07/12-01/02, urbroj: 5030115/1-12-06 od 13. travnja 2012., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

JOSIP PARO, izvanredni i opunomoćeni veleposlanik Republike Hrvatske u Sjedinjenim Američkim Državama, sa sjedištem u Washingtonu, postavlja se i za izvanrednog i opunomoćenog veleposlanika Republike Hrvatske u Sjedinjenim Meksičkim Državama, sa sjedištem u Washingtonu.

Ova Odluka stupa na snagu danom donošenja.

Klasa: 018-07/12-02/15

Urbroj: 71-05-03/1-12-2

Zagreb, 18. travnja 2012.

Predsjednik
Republike Hrvatske
Ivo Josipović, v. r.

Odluka, NN 47/2012-1150
## Odluka o osnivanju Konzulata Republike Hrvatske u Švicarskoj Konfederaciji, sa sjedištem u Luganu

### NN 47/2012 (25.4.2012.), Odluka o osnivanju Konzulata Republike Hrvatske u Švicarskoj Konfederaciji, sa sjedištem u Luganu

PREDSJEDNIK REPUBLIKE HRVATSKE

1151

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-
-07/11-01/15, urbroj: 5030109-12-1 od 12. travnja 2012., donosim

ODLUKU

O OSNIVANJU KONZULATA REPUBLIKE HRVATSKE U ŠVICARSKOJ KONFEDERACIJI, SA SJEDIŠTEM U LUGANU

Osniva se Konzulat Republike Hrvatske u Švicarskoj Konfederaciji, sa sjedištem u Luganu, na čelu s počasnim konzulom i konzularnim ovlastima nad konzularnim područjem koje obuhvaća kanton Ticino.

Ova Odluka stupa na snagu danom donošenja.

Klasa: 018-07/11-01/09

Urbroj: 71-05-03/1-12-4

Zagreb, 17. travnja 2012.

Predsjednik
Republike Hrvatske
Ivo Josipović, v. r.

Odluka, NN 47/2012-1151
## Odluka o postavljanju Giorgia Grandinija za počasnog konzula Republike Hrvatske u Švicarskoj Konfederaciji, sa sjedištem u Luganu

### NN 47/2012 (25.4.2012.), Odluka o postavljanju Giorgia Grandinija za počasnog konzula Republike Hrvatske u Švicarskoj Konfederaciji, sa sjedištem u Luganu

PREDSJEDNIK REPUBLIKE HRVATSKE

1152

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U ŠVICARSKOJ KONFEDERACIJI, SA SJEDIŠTEM U LUGANU

GIORGIO GRANDINI postavlja se za počasnog konzula Republike Hrvatske u Švicarskoj Konfederaciji, sa sjedištem u Luganu i konzularnim ovlastima nad konzularnim područjem koje obuhvaća kanton Ticino.

Ova Odluka stupa na snagu danom donošenja.

Klasa: 018-07/12-05/01

Urbroj: 71-05-03/1-12-2

Zagreb, 17. travnja 2012.

Predsjednik
Republike Hrvatske
Ivo Josipović, v. r.

Odluka, NN 47/2012-1152
## Dopuna Popisa članova Povjerenstva za organoleptičko ocjenjivanje vina i drugih proizvoda od grožđa i vina

### NN 47/2012 (25.4.2012.), Dopuna Popisa članova Povjerenstva za organoleptičko ocjenjivanje vina i drugih proizvoda od grožđa i vina

MINISTARSTVO POLJOPRIVREDE

1156

Ministarstvo poljoprivrede na temelju članka 37. stavka 5. Zakona o vinu (»Narodne novine« br. 96/03 i 55/11), članka 2. stavka 3. Pravilnika o organoleptičkom (senzornom) ocjenjivanju mošta i vina (»Narodne novine« br. 106/04) i Rješenja o imenovanju članova Povjerenstva za organoleptičko ocjenjivanje vina i drugih proizvoda od grožđa i vina (klasa: 080-01/12-01/142, urbroj: 525-07/0034-12-2 od 30. ožujka 2012. godine) objavljuje

DOPUNU POPISA

ČLANOVA POVJERENSTVA ZA ORGANOLEPTIČKO OCJENJIVANJE VINA I DRUGIH PROIZVODA OD GROŽĐA I VINA

U Popisu članova Povjerenstva za organoleptičko ocjenjivanje vina i drugih proizvoda od grožđa i vina (»Narodne novine« br. 30/06, 75/07, 124/08, 48/10, 65/10 i 25/11) iza točke 103. dodaju se točke 104. do 120. koje glase:

»104. Nataša Puhelek Puština, član Povjerenstva;

105. Miroslav Latal, član Povjerenstva;

106. Joško Bubalo, član Povjerenstva;

107. Nikola Mladić, član Povjerenstva;

108. Hrvoje August, član Povjerenstva;

109. Mario Križanić, član Povjerenstva;

110. Ivana Raguž, član Povjerenstva;

111. Marina Pavlović, član Povjerenstva;

112. Josip Mesić, član Povjerenstva;

113. Marija Koščević, član Povjerenstva;

114. Nikolina Paleka, član Povjerenstva;

115. Mladen Perak, član Povjerenstva;

116. Tina Klepac, član Povjerenstva;

117. Davor Hižak, član Povjerenstva;

118. Marijan Bubola, član Povjerenstva;

119. Mirela Osrečak, član Povjerenstva;

120. Darko Preiner, član Povjerenstva.«

Klasa: 080-01/12-01/142

Urbroj: 525-07/0034-12-3

Zagreb, 12. travnja 2012.

Ministar
Tihomir Jakovina, v. r.

Izmjene i dopune, NN 47/2012-1156
## Pravilnik o načinu zatvaranja i označavanju zatvorenog gradilišta

### NN 47/2012 (25.4.2012.), Pravilnik o načinu zatvaranja i označavanju zatvorenog gradilišta

MINISTARSTVO GRADITELJSTVA I PROSTORNOGA UREĐENJA

1159

Na temelju članka 288. stavka 6. Zakona o prostornom uređenju i gradnji (»Narodne novine«, br. 76/07, 38/09, 55/11 i 90/11), ministar graditeljstva i prostornoga uređenja, donosi

PRAVILNIK

O NAČINU ZATVARANJA I OZNAČAVANJA ZATVORENOG GRADILIŠTA

Članak 1.

Ovim Pravilnikom određuje se način zatvaranja gradilišta i označavanja zatvorenog gradilišta, odnosno dijela gradilišta.

Članak 2.

Građevinski inspektor naredit će zatvaranje gradilišta na licu mjesta postavljanjem službenog znaka i trake na gradilištu odnosno dijelu gradilišta ako utvrdi da su ispunjeni propisani uvjeti za izricanje te mjere.

Iznimno, građevinski inspektor može zatvoriti gradilište odnosno dio gradilišta velike površine i/ili duljine, postavljanjem više službenih znakova.

Članak 3.

Naredbu o zatvaranju gradilišta odnosno dijela gradilišta građevinski inspektor utvrđuje zapisnikom o inspekcijskom pregledu.

Članak 4.

Službeni znak i traka s nazivom »GRAĐEVINSKA INSPEKCIJA« postavljaju se na gradilištu odnosno dijelu gradilišta na vidljivom mjestu i na prikladan način.

Članak 5.

Za vrijeme važenja naredbe o zatvaranju gradilište odnosno dijela gradilišta, mogu se izvoditi samo oni radovi koji su nužni za izvršenje rješenja građevinskog inspektora.

Radovi iz stavka 1. ovog članka utvrđuju se zapisnikom o inspekcijskom pregledu.

Članak 6.

Likovni prikaz službenog znaka i trake s pripadajućim tekstom i bojom sastavni je dio ovoga Pravilnika.

Članak 7.

Danom stupanja na snagu ovoga Pravilnika prestaje važiti Pravilnik o načinu zatvaranja i označavanja zatvorenog gradilišta (»Narodne novine«, broj 66/10).

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 362-01/12-01/257

Urbroj: 531-07-12-01

Zagreb, 17. travnja 2012.

Ministar
Ivan Vrdoljak, dipl. ing. el., v. r.

LIKOVNI PRIKAZ SLUŽBENOG ZNAKA I TRAKE

Likovni prikaz službenog znaka (mjere u mm)

![](dodatni/421195.jpeg)

OPIS: Okvir slike i »×« unutar slike su crvene boje, a ostali dio slike i tekst su crne boje. Službeni znak je izrađen od tvrde plastike.

Likovni prikaz trake

![](dodatni/421196.jpeg)

OPIS: Traka je žute boje i sadrži istovjetan grafički dio službenog znaka u odgovarajućem mjerilu. Tekst je crne boje.

Pravilnik, NN 47/2012-1159
## Uredba o izmjenama i dopunama Uredbe o nazivima radnih mjesta i koeficijentima složenosti poslova u državnoj službi

### NN 49/2012 (27.4.2012.), Uredba o izmjenama i dopunama Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

1168

Na temelju članka 109. Zakona o državnim službenicima i namještenicima (»Narodne novine«, broj 27/2001), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011 i 34/2012), Vlada Republike Hrvatske je na sjednici održanoj 27. travnja 2012. godine donijela

UREDBU

O IZMJENAMA I DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složenosti poslova u državnoj službi (»Narodne novine«, br. 37/2001, 38/2001 – ispravak, 71/2001, 89/2001, 112/2001, 7/2002 – ispravak, 17/2003, 197/2003, 21/2004, 25/2004 – ispravak, 66/2005, 131/2005, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011 i 31/2012), u članku 2. podstavku a) Položaji I. vrste, iza točke 3. dodaje se nova točka 4. koja glasi:

»4. tajnik kabineta predstojnika državnog ureda 2,20«.

Dosadašnje točke 4. – 12. postaju točke 5. – 13.

U dosadašnjoj točki 4. koja postaje točka 5., radno mjesto »tajnik kabineta predstojnika državnog ureda«, briše se.

Stručni uvjeti iza dosadašnje točke 9. koja postaje točka 10. mijenjaju se i glase:

»Stručni uvjeti za točke 1. – 2. i točke 5. – 10.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora.

Stručni uvjeti za točke 3. i 4.: završen diplomski sveučilišni studij ili specijalistički diplomski stručni studij, ostali uvjeti prema pravilniku o unutarnjem redu.«.

U stručnim uvjetima iza dosadašnje točke 12. koja postaje točka 13. riječi: »točke 10. – 12.« zamjenjuju se riječima: »točke 11. – 13.«.

Članak 2.

U članku 7. podstavku b) Radna mjesta I. vrste, točka 1. briše se.

Dosadašnje točke 2. – 6. postaju točke 1. – 5.

U stručnim uvjetima iza dosadašnje točke 2. koja postaje točka 1. riječi: »točke 1. – 2.« zamjenjuju se riječima: »točku 1.«.

U dosadašnjoj točki 3. koja postaje točka 2., ispred riječi: »savjetnik« dodaje se riječ: »viši«.

U stručnim uvjetima iza dosadašnje točke 3. koja postaje točka 2. broj: »3« zamjenjuje se brojem: »2«.

U stručnim uvjetima iza dosadašnje točke 6. koja postaje točka 5. riječi: »točke 4. – 6.« zamjenjuju se riječima: »točke 3. – 5.«.

Iza točke 6. koja postaje točka 5. i stručnih uvjeta za točke
4. – 6. koji postaju stručni uvjeti za točke 3. – 5. dodaje se točka 6. koja glasi:

»6. savjetnik u Uredu predsjednika Vlade 2,00

Stručni uvjeti za točku 6.: završen diplomski sveučilišni studij ili specijalistički diplomski stručni studij, ostali uvjeti prema pravilniku o unutarnjem redu.«.

Članak 3.

Ova Uredba stupa na snagu danom objave u »Narodnim novinama«.

Klasa: 120-02/12-01/03
Urbroj: 5030106-12-5
Zagreb, 27. travnja 2012.

Predsjednik
Zoran Milanović, v. r.

Uredba, NN 49/2012-1168
## Odluka o izdavanju euroobveznica Republike Hrvatske u iznosu od USD 1.500.000.000,00

### NN 49/2012 (27.4.2012.), Odluka o izdavanju euroobveznica Republike Hrvatske u iznosu od USD 1.500.000.000,00

VLADA REPUBLIKE HRVATSKE

1169

Na temelju članka 25. Zakona o izvršavanju Državnog proračuna Republike Hrvatske za 2012. godinu (»Narodne novine«, broj 24/2012) i članka 77. Zakona o proračunu (»Narodne novine«, broj 87/2008), Vlada Republike Hrvatske je na sjednici održanoj 25. travnja 2012. godine donijela

ODLUKU

O IZDAVANJU EUROOBVEZNICA REPUBLIKE HRVATSKE U IZNOSU OD USD 1.500.000.000,00

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2012. godinu, Republika Hrvatska zadužuje se izdavanjem euroobveznica u iznosu od USD 1.500.000.000,00.

II.

Obveznice iz točke I. ove Odluke izdaju se po cijeni od 99,472% nominalnog iznosa. Kamatni kupon je nepromjenjiv i iznosi 6,25% godišnje, uz prinos do dospijeća od 6,375%. Dan dospijeća obveznica je 27. travanja 2017. godine.

Obveznice se uplaćuju 27. travnja 2012. godine. Kamata po obveznicama isplaćivat će se polugodišnje počevši od 27. listopada 2012. godine, a glavnica će se u cjelosti isplatiti po dospijeću.

Obveznice će se plasirati putem voditelja izdanja Citigroup Global Markets Limited, Deutsche Bank AG London Branch i J.P. Morgan Securities Ltd.

III.

Radi zaštite od međuvalutnih tečajnih promjena, uplate te sve isplate kamata i glavnice obveznica iz točaka I. i II. ove Odluke konvertirat će se u eure prema fiksnom tečaju 1,3110 USD za 1 euro, te kamatni prinos u eurima od 6,36%. Ugovore o valutnoj zamjeni Ministarstvo financija zaključit će s aranžerima valutne zamjene, u sljedećim nominalnim iznosima obveznica:

|  |  |
| --- | --- |
| – Zagrebačka banka d.d.: | u iznosu USD 300.000.000,00 |
| – Citibank, N.A., London Branch: | u iznosu USD 150.000.000,00 |
| – J.P. Morgan Chase Bank, N.A. London | u iznosu USD 575.000.000,00 |
| – Deutsche Bank AG, London | u iznosu USD 475.000.000,00 |
|  | ukupno: USD 1.500.000.000,00. |

IV.

Ovlašćuje se ministar financija za zaključenje i potpisivanje svih predmetnih ugovora, sukladno točkama I., II. i III. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/12-01/01

Urbroj: 5030120-12-1

Zagreb, 25. travnja 2012.

Predsjednik
Zoran Milanović, v. r.

00

Odluka, NN 49/2012-1169
## Odluka o cijeni za dobavu plina dobavljaču plina za opskrbljivače tarifnih kupaca

### NN 49/2012 (27.4.2012.), Odluka o cijeni za dobavu plina dobavljaču plina za opskrbljivače tarifnih kupaca

VLADA REPUBLIKE HRVATSKE

1170

Na temelju članka 38. stavka 2. Zakona o tržištu plina (»Narodne novine«, br. 40/2007, 152/2008, 83/2009 i 114/2011), Vlada Republike Hrvatske je na sjednici održanoj 27. travnja 2012. godine donijela

ODLUKU

O CIJENI ZA DOBAVU PLINA DOBAVLJAČU PLINA ZA OPSKRBLJIVAČE TARIFNIH KUPACA

I.

Cijena za dobavu plina dobavljaču plina za opskrbljivače tarifnih kupaca određuje se u iznosu od 0,237563 kn/kWh.

II.

Danom stupanja na snagu ove Odluke prestaje važiti Odluka o cijeni za dobavu plina dobavljaču plina za opskrbljivače tarifnih kupaca (»Narodne novine«, broj 153/2009).

III.

Ova Odluka objavit će se u »Narodnim novinama«, a stupa na snagu 1. svibnja 2012. godine.

Klasa: 310-05/12-01/05

Urbroj: 5030120-12-1

Zagreb, 27. travnja 2012.

Predsjednik
Zoran Milanović, v. r.

Odluka, NN 49/2012-1170
## Odluka o izmjeni Odluke o najvišoj razini cijene plina za povlaštene kupce

### NN 49/2012 (27.4.2012.), Odluka o izmjeni Odluke o najvišoj razini cijene plina za povlaštene kupce

VLADA REPUBLIKE HRVATSKE

1173

Na temelju članka 72. Zakona o tržištu plina (»Narodne novine«, br. 40/2007, 152/2008, 83/2009 i 114/2011), Vlada Republike Hrvatske je na sjednici održanoj 27. travnja 2012. godine donijela

ODLUKU

O IZMJENI ODLUKE O NAJVIŠOJ RAZINI CIJENE PLINA ZA POVLAŠTENE KUPCE

I.

U Odluci o najvišoj razini cijene plina za povlaštene kupce (»Narodne novine«, br. 92/2011, 154/2011 i 38/2012), u točki I. stavak 2. mijenja se i glasi:

»Najviša razina cijene plina iz stavka 1. ove točke primjenjuje se do 30. lipnja 2012. godine.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/12-01/03

Urbroj: 5030105-12-4

Zagreb, 27. travnja 2012.

Predsjednik
Zoran Milanović, v. r.

Odluka, NN 49/2012-1173